РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/58-2017

20. април 2017. године

Б е о г р а д

З А П И С Н И К

25. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО НАРОДНЕ СКУПШТИНЕ, ОДРЖАНЕ 20. АПРИЛА 2017. ГОДИНЕ

 Седница је почела у 9,06 часова.

 Седницом је председавао Ђорђе Комленски, председник Одбора.

 Седници су присуствовали чланови Одбора: Бојан Торбица, Весна Марковић, Александра Мајкић, Јелена Жарић Ковачевић, Србислав Филиповић, Неђо Јовановић, Петр Петровић, Елвира Ковач, заменик члана Балинта Пастора и Мирољуб Станковић.

 Седници нису присуствовали чланови Одбора: Крсто Јанушевић, Гордана Чомић, Дејан Шулкић, Саша Радуловић, Бајро Гегић, Зоран Красић и Весна Николић Вукајловић.

 На предлог председника Одбора, једногласно (са 10 гласова за) је усвојен предложен дневни ред

Д н е в н и р е д:

 - Усвајање записника са 22. и 24. седнице Одбора;

 1. Разматрање Предлога закона о биомедицински потпомогнутој оплодњи, који је поднела Влада;

 2. Разматрање Предлога закона о трансфузијској медицини, који је поднела Влада;

 3. Разматрање Предлога за доношење аутентичног тумачења одредбе члана 82. став 1. тачка 2) Закона о државном премеру и катастру ("Службени гласник РС", бр. 72/09, 18/10, 65/13, 15/15-УС и 96/15), који је поднела народни посланик Катарина Ракић.

 Пре преласка на одлучивање о тачкама дневног реда, Одбор је већином гласова усвојио записникe са 22. и 24 седнице Одбора (са девет гласова за, један није гласао).

 Прва тачка дневног реда. Разматрање Предлога закона о биомедицински потпомогнутој оплодњи, који је поднела Влада.

 Одбор је размотрио Предлог закона о биомедицински потпомогнутој оплодњи, који је поднела Влада, у начелу и сматра да је Предлог закона у складу са Уставом и правним системом Републике Србије.

 Одбор је одлуку донео једногласно (са 10 гласова за).

 За известиоца Одбора на седници Народне скупштине одређен је председник Одбора.

 Друга тачка дневног реда. Разматрање Предлога закона о трансфузијској медицини, који је поднела Влада.

 Одбор је размотрио Предлогазакона о трансфузијској медицини, који је поднела Влада, у начелу и сматра да је Предлог закона у складу са Уставом и правним системом Републике Србије.

 Одбор је одлуку донео једногласно (са 10 гласова за).

 За известиоца Одбора на седници Народне скупштине одређен је председник Одбора.

 Трећа тачка дневног реда. Разматрање Предлога за доношење аутентичног тумачења одредбе члана 82. став 1. тачка 2) Закона о државном премеру и катастру ("Службени гласник РС", бр. 72/09, 18/10, 65/13, 15/15-УС и 96/15), који је поднела народни посланик Катарина Ракић.

 У дискусији по овој тачки дневног реда учествовали су Неђо Јовановић, члан Одбора и Ђорђе Комленски, председник Одбора.

 Одбор је размотрио Предлог за доношење аутентичног тумачења одредбе члана 82. став 1. тачка 2) Закона о државном премеру и катастру ("Службени гласник РС", бр. 72/09, 18/10, 65/13, 15/15-УС и 96/15), који је поднела народни посланик Катарина Ракић.

 Одбор је оценио да је Предлог за доношење аутентичног тумачења оправдан, припремио је Предлог аутентичног тумачења и одлучио да га достави Народној скупштини по хитном поступку.

 Одбор је одлуку донео једногласно (са 10 гласова за).

 За известиоца Одбора на седници Народне скупштине одређен је председник Одбора.

 Седница је завршена у 9,17 часова.

 Саставни део записника чине стенографске белешке.

СЕКРЕТАР ПРЕДСЕДНИК

др Радоје Церовић Ђорђе Комленски